Source: http://www.juristaitab.ee/forum/viewtopic.php?f=19&t=1634
Timestamp: 2013-05-25 03:12:44+00:00

Document:
juristaitab.ee • Vaata teemat - SMS LAEN, MIS KASVAS 3000 kroonist 3200euroni
Foorumi pealeht ‹ Mul on küsimus täitemenetluse kohta
SMS LAEN, MIS KASVAS 3000 kroonist 3200euroni
02 Aug 2012, 12:17 Probleemi lühikirjeldus:Tegu on tänaseks täitemenetlusse jõudnud SMS laenuga. 2007 aastal võetud 3000kroonine sms laen. Mille kohta on tänaseks nõue kohtuotsusega üle 50000eek (3195eur) – tsiviilasi nr 2-09-XXXX, mis lõpetati maksekäsu koostamisega 06.05.2010Samas on kohtuotsuses näha põhinõude aluseks olev Lepingu nr XXX summas 24980eek ja kõrvalnõuded samuti 24980eek.Tegelikult oli SMS laenu summa 3000eek ja lepingu nr YYY, ehk lepingu numbrid ei kattu. Küsides SMS laenu andjalt sellekohast selgitust miks laenulepingu ja kohtuotsuse numbrid ei kattu, suunati edasi inkasso firmasse ja nemad olevat ostnud selle 3000eek võla koos muude viiviste ja intressidega laenu pakkujalt ära ning see on nende vaheline asi, mida enam laenuvõtjale ka ei näidatud viidates konfidentsiaalsuele, mis on kahe juriidilise ettevõtte vahel... Öeldi, et kui kohe migni 2000eur ära maksate siis võime kokkuleppele saada...Seadusest tulenevalt saaks olla vist maksimaalne täitemenetluse võlasumma 3000eek põhinõue + 3000eek kõrvalnõuded, ehk kokku 6000eek, mida ka võlgnik aksepteeriks.Võlgnik ise sai sellest kõigest teada alles siis, kui tuli täituri poolt arestimise teade, ehk selleks ajaks olid juba kõik kohtuotsuste vaidlustamise tähtajad ümber saanud ja tuleb tunnistada et ega ta ei olnud ka piisavalt pädev oma õiguste eest koheselt seisma...Kuidas soovitate edasi käituda sellises olukorras.Tänud etteLugupidamisega
Postitusi: 2Liitunud: 02 Aug 2012, 12:04
Re: SMS LAEN, MIS KASVAS 3000 kroonist 3200euroni
07 Aug 2012, 21:46 Tere Kohtumenetluses on võimalik mitmel erineval viisil oma õigusi kaitsta, kuid sellekohased taotlused/vastuväited tuleb esitada. Paraku ei selgu küsimusest olulised asjaolud, nt kas ja miks ei saanud menetlusosaline kätte talle kohtust saadetavaid dokumente, et esitada vastuväiteid; kas, millal ja kellele toimetati kätte maksekäsk; miks on esitatud nõue sellisena nagu esitati ja milliseid täiendavaid kokkuleppeid on võlgnevuse suhtes sõlmitud jne. Märkima peab, et kuna tegemist on juba suhteliselt ammu tehtud lahendiga, mida ei ole vaidlustatud, siis ilmselt on ka tähtajad möödas. Kohtutäitur täidab täitedokumenti vastavalt selle resolutsioonile, st nii nagu on maksekäsus kirjas. Samas on ka täitemenetluses erinevaid võimalusi oma õiguste kaitseks. Selleks aga tuleks asjaosalisel endal koos dokumentidega pöörduda õigusnõustamisele (vt nt http://www.otb.ee). Lugupidamisega, SA Õigusteenuste Büroo
08 Aug 2012, 13:18 Tere, tänud vastuse eest. Saime aja juristile 26.09.Kõneall olev kodanik oli selleks ajaks juba T. kolinud, Lepingutes oli tema tollane aadress P. - kus elasid tema k.vanemad, kes ta hülgasid ning kui neile ka tuli mõni teade, siis seda Isikule ei edastatud. Õigupoolest ei olnudki tal õiget kodu sellel perioodil, samas telefoni teel oli väidetavalt kogu aeg kättesaadav.Tal endal puudus arusaam sellest, kuidas käituda, et oma õigusi kaitsta. Otsused on tehtud kõik tagaselja.Maksekäsu koopial, mis minu käes on näha et Makskäsk kuulub viivitamata täitmisele, sõltumata selle kättetoimetamisest võlgnikule. Samas loen sealt välja et pretensiooni aeg on maksimaalselt 2 kuud (käsk tehit 02.09.20XX) - kas saan õigesti aru et vastuväiteid sellele ei saa enam esitada. Samas sai Isik asjast teada läbi täituri kirja, mis esitati tööandjale... Sellest ajendatult ma uuringi, et kas on enam midagi üldse teha või mitte?Samuti oskate öelda, kui pikad on tähtajad ka võla kustumise osas? Kas oleks mõtekas tal kuulutada välja eraisiku pankrot?
01 Sept 2012, 11:29 jätk:Menetlusdokumendi kättetoimetamist reguleerib tsiviilkohtumenetluse seadustiku 34. ptk. Pankrot tähendab püsivat maksejõuetust ning selle väljakuulutamise otsustab kohus. Selle võimaluse kasutamise saab otsustada ikka inimene ise, kui ta läheb juristi konsultatsioonile ning saab infot pankroti eelduste ja tagajärgede osas. Pankrotimenetlust ja sellest tulenevat reguleerib pankrotiseadus (www.riigiteataja.ee). Samuti saab otsustada konkreetse tegevuskava õigusnõustamisel võlgniku endaga ja lähtuvalt tema majanduslikust olukorrast (sh oma õiguste realiseerimise tehtud maksekäsu osas täitemenetluses). Tulenevalt 2011.a seadusemuudatusest täitedokumentidest tuleneva nõude aegumise osas on 2010.a lahendi puhul asi reguleeritud mitme sättega. Tsiviilseadustiku üldosa seaduse (TsÜS) § 157 lg 1 alusel jõustunud kohtuotsusega tunnustatud nõude, samuti kohtulikust kokkuleppest või muust täitedokumendist tuleneva nõude aegumistähtaeg on 10 aastat (kuni 04.04.11 aga oli see 30 aastat). Seetõttu Võlaõigusseaduse, tsiviilseadustiku üldosa seaduse ja rahvusvahelise eraõiguse seaduse rakendamise seaduse § 9 kohaselt Tsiviilseadustiku üldosa seaduse § 157 lõikes 1 aegumise kohta sätestatut kohaldatakse ka enne 2011. aasta 1. märtsi tekkinud aegumata nõuetele. Kui enne 2011. aasta 1. märtsi kehtinud tsiviilseadustiku üldosa seaduse § 157 lõike 1 kohane aegumistähtaeg lõpeks varem kui käesoleva lõike esimeses lauses nimetatud tähtaeg, siis kohaldatakse aegumisele enne 2011. aasta 1. märtsi kehtinud tsiviilseadustiku üldosa seaduse § 157 lõiget 1.TsÜS § 159 lg 1 alusel aegumine aga katkeb ja algab uuesti täitedokumendi täitmiseks esitamisega.LugupidamisegaSA Õigusteenuste Büroo
Postitusi: 520Liitunud: 04 Mai 2012, 13:22
Mine Mul on küsimus täitemenetluse kohta

References: § 157
 § 9
 § 157
 § 157
 § 157
 § 159